— Пералічу найбольш цікавыя мерапрыемствы, якія праводзіліся рэгіянальнымі філіямі БАЖ у 2017 годзе, — гаворыць намесніца старшыні арганізацыі Аліна Суравец. — Найперш, гэта міжрэгіянальныя сустрэчы ў Глыбокім, Гродне, Лунінцы, Маладзечне і Баранавічах, на якія запрашалі прадстаўнікоў філій. Падчас гэтых сустрэч праводзіліся розныя імпрэзы: пачынаючы ад супольных трэнінгаў, майстар-класаў да абмеркавання балючых журналісцкіх тэм і і выпрацоўкі агульных рэкамендацый для журналістаў, якія працуюць у рэгіянальных СМІ.